ddrg/super_eurlex huggingface dataset:
4.

konštatuje, že v rámci súčasného postupu udeľovania absolutória sa výročné správy o činnosti predkladajú Dvoru audítorov v júni, Dvor audítorov ich potom predkladá Európskemu parlamentu v októbri a hlasovanie v pléne sa uskutočňuje do mája; konštatuje, že kým sa absolutórium uzavrie, ak nie je odložené, uplynie aspoň 17 mesiacov od uzavretia ročnej účtovnej závierky; poukazuje na to, že harmonogram auditu v súkromnom sektore je oveľa prísnejší; zdôrazňuje, že postup udeľovania absolutória sa musí zjednodušiť a zrýchliť; žiada, aby Dvor audítorov nasledoval dobrý príklad súkromného sektora, a navrhuje, aby bola lehota na predloženie výročných správ o činnosti stanovená na 31. marca nasledujúceho roka, lehota na odovzdanie správ Dvora audítorov na 1. júla a aby bol následne harmonogram postupu udelenia absolutória podľa článku 5 prílohy IV k rokovaciemu poriadku Európskeho parlamentu upravený tak, aby sa o absolutóriu hlasovalo na novembrovej plenárnej schôdzi, vďaka čomu by bol postup udelenia absolutória uzavretý do jedného roka po ukončení príslušného účtovného roka;
10.

zdôrazňuje, že okruh 3 sa v posledných rokoch vo veľkej miere mobilizoval s cieľom riešiť migračnú a utečeneckú krízu a že takéto opatrenia by mali pokračovať a mali by sa posilňovať tak dlho, ako to bude potrebné; vyzýva Komisiu, aby aktívne monitorovala primeranosť pridelených rozpočtových prostriedkov v okruhu 3 a aby v plnej miere využila všetky dostupné nástroje na včasné reagovanie na akúkoľvek nepredvídanú udalosť, ktorá by si mohla vyžadovať dodatočné financovanie v oblasti migrácie, pričom osobitnú pozornosť by mala venovať prípadom ostrovných regiónov, ktoré patria do rozsahu pôsobnosti článku 174 Zmluvy o fungovaní Európskej únie; rozhodol sa zvýšiť prostriedky pre Fond pre azyl, migráciu a integráciu (AMIF), aby sa v plnej miere pokryli potreby Únie v oblasti migrácie, najmä s cieľom podporiť členské štáty v zlepšovaní podmienok prijímania, integračných opatrení a postupov pre žiadateľov o azyl a migrantov a posilniť solidaritu a rozdelenie zodpovednosti medzi členskými štátmi a spravodlivé a účinné stratégie v oblasti návratu; opäť konštatuje, že strop okruhu 3 je nedostatočný na zabezpečenie primeraného financovania vnútorného rozmeru týchto priorít, ako aj ďalších prioritných programov, napríklad v oblasti zdravia, bezpečnosti potravín, bezpečnosti, spravodlivosti, občianstva a kultúry; domnieva sa, že miestne orgány, ktoré sú ochotné podporovať program Únie pre presídľovanie, by mali byť aj naďalej podporované prostredníctvom zložky priameho riadenia AMIF;
3.

vyjadruje poľutovanie nad tým, že Komisia nezahrnula financovanie nástroja pre utečencov v Turecku v roku 2018 do svojho návrhu rozpočtu na rok 2018 v žiadnej fáze rozpočtového postupu na rok 2018; domnieva sa, že takéto zahrnutie by bolo príležitosťou na to, aby obe zložky rozpočtového orgánu diskutovali o financovaní celej druhej tranže nástroja pre utečencov v Turecku, keďže pozície Európskeho parlamentu a Rady k rozsahu príspevku z rozpočtu Únie sa líšia;
15.

berie na vedomie skutočnosť, že návrh Komisie by umožnil dosiahnuť cieľ vynaložiť v roku 2019 20 % rozpočtu na výdavky na opatrenia v oblasti klímy; vyjadruje však poľutovanie nad tým, že Komisia sa nezaoberala žiadosťou Európskeho parlamentu o kompenzáciu nižšej výšky pridelených rozpočtových prostriedkov v prvých rokoch VFR; domnieva sa, že tento návrh je nedostatočný, pretože spolu tak bude z rozpočtu EÚ na obdobie 2014 – 2020 vyčlenených na opatrenia súvisiace s ochranou klímy len 19,3 %, čo znamená, že EÚ nesplní svoj cieľ v oblasti uplatňovania hľadiska klímy na obdobie 2014 – 2020 na úrovni aspoň 20 %, ak aj v roku 2020 vyčlení na ochranu klímy iba 20 % rozpočtu; ľutuje, že Komisia nebola schopná predložiť návrhy rozpočtov, ktoré by boli v súlade so záväzkami a cieľmi stanovenými Úniou v tejto oblasti v záveroch Európskej rady zo zasadnutia konaného 7. – 8. februára 2013; domnieva sa, že by sa malo robiť viac, a to vypracovaním akčného plánu pre programy s obrovským potenciálom, ako je Horizont 2020, NPE, Európsky sociálny fond (ďalej len „ESF“), Európsky poľnohospodársky záručný fond (ďalej len „EPZF“), Európsky poľnohospodársky fond pre rozvoj vidieka (EPFRV), Európsky námorný a rybársky fond (ďalej len „ENRF“) alebo LIFE+, pretože tieto programy umožňujú významne investovať do energetickej efektívnosti a obnoviteľných energií; pripomína odôvodnenú kritiku Dvora audítorov, pokiaľ ide o metodiku používanú Komisiou, a vzhľadom na to vyzýva na jej rýchle skvalitnenie v tomto ohľade;
8.

zdôrazňuje potrebu ďalej posilňovať kontakty medzi stranami, ktoré sú zapojené do žiadostí o podporu z EGF, vrátane predovšetkým sociálnych partnerov a zainteresovaných strán na regionálnej a miestnej úrovni, aby sa vytvorila čo najvyššia súčinnosť; zdôrazňuje, že by mala byť posilnená interakcia medzi národnými kontaktnými osobami a regionálnymi alebo miestnymi partnermi a mal by byť výslovne stanovený a všetkými zúčastnenými partnermi odsúhlasený spôsob komunikácie a podpory a tok informácií (vnútorné rozdelenie, úlohy a zodpovednosti);
6.

berie na vedomie pokles vo výrobe ťažobného priemyslu v Európe, ako aj výrazný pokles vývozu EÚ-28 v tomto odvetví od roku 2014, zvýšenie cien európskej ocele a vysoké výrobné náklady na stroje, ktoré z toho vyplývajú, najmä v porovnaní s Čínou; vyjadruje však poľutovanie nad tým, že skupina Caterpillar sa rozhodla presunúť výrobu zo závodu v Gosselies do iných výrobných jednotiek vo Francúzsku (Grenoble) a do iných mimoeurópskych závodov, a to aj do Číny a Južnej Kórei; viedlo to k náhlemu zatvoreniu závodu v Gosselies a prepusteniu 2 300 pracovníkov, čo spôsobilo tisíckam rodín sociálnu a ľudskú drámu, hoci bol závod v Gosselies ziskový, a to najmä po investíciách v predchádzajúcich rokoch;
2.

poznamenáva, že objem zrušených rozpočtových prostriedkov prenesených z roku 2016 do roku 2017 bol vo výške 194 467,98 EUR, ktorá predstavuje 4,93 % celkovej prenesenej sumy, čo zodpovedá zvýšeniu o 1,17 % v porovnaní s rokom 2016; ďalej berie na vedomie pomerne vysokú úroveň neplánovaných prenosov z roku 2017 do roku 2018 v prípade hlavy II vo výške 200 000 EUR, a to najmä na reorganizáciu interných kancelárskych priestorov;
20.

víta, že FCH2 zaviedol postupy kontroly ex ante založené na finančných a operačných administratívnych prieskumoch, auditoch ex post u príjemcov grantov na priebežné a konečné platby v rámci siedmeho rámcového programu a na žiadostiach o preplatenie nákladov na projekty v rámci programu Horizont 2020, zatiaľ čo Komisia je zodpovedná za audity ex post; víta skutočnosť, že zvyšková chybovosť auditov ex post na konci roka 2017 bola 1,13 %, čo je podľa Dvora audítorov chybovosť pod hranicou významnosti;
UZNESENIE EURÓPSKEHO PARLAMENTU (EÚ) 2019/1427

z 26. marca 2019

s poznámkami, ktoré sú neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2017, oddiel VI – Európsky hospodársky a sociálny výbor

EURÓPSKY PARLAMENT,

20.

víta úsilie o zefektívnenie informačných systémov, IT infraštruktúry a služieb na podporu používateľov; berie na vedomie príklady, ako je vypracovanie novej žiadosti o hodnotenie zamestnancov, online príručka pre zamestnancov, lepšia využiteľnosť hlavných operačných systémov a prostredí, v ktorých sa podávajú správy; so znepokojením však konštatuje, že výbor spolu s Výborom regiónov vyčlenil na oblasť IT menej ako 3 % z ich celkového rozpočtu, pričom projekty a zariadenia IT už niekoľko rokov trpia nedostatočným financovaním; žiada výbor, aby vypracoval strednodobú stratégiu investovania do projektov a zariadení v oblasti IT a aby ju zahrnul do najbližšej výročnej správy o činnosti výboru;
12.

vyzýva Eurojust, aby zvážil: prijatie stratégie pre základné práva vrátane vloženia odkazu na základné práva do kódexu správania, ktorý by mohol vymedziť povinnosti jeho zamestnancov a ich školenie; vytvorenie mechanizmov na zabezpečenie odhalenia a oznámenia akýchkoľvek porušení základných práv a urýchleného upovedomenia hlavných orgánov Eurojustu na riziká takéhoto porušovania; vždy, keď je to relevantné, vymenovanie úradníka pre základné práva, ktorý by sa priamo zodpovedal správnej rade, s cieľom zabezpečiť určitý stupeň nezávislosti voči ostatným zamestnancom, v záujme zabezpečenia okamžitej reakcie na ohrozenie základných práv a neustáleho zdokonaľovania politiky v oblasti základných práv v rámci organizácie; nadviazanie pravidelného dialógu s organizáciami občianskej spoločnosti a príslušnými medzinárodnými organizáciami o otázkach týkajúcich sa základných práv; zabezpečenie toho, že súlad so základnými právami bude základným referenčným prvkom spolupráce Eurojustu s vonkajšími subjektmi, najmä s členmi vnútroštátnych správnych orgánov, s ktorými spolupracuje na operačnej úrovni;
16.

vyzýva Europol, aby zvážil: prijatie stratégie pre základné práva, jej súčasťou je vloženie odkazu na základné práva do kódexu správania, v ktorom by sa mohli vymedziť povinnosti jeho zamestnancov a ich odborná príprava, vytvorenie mechanizmov na zabezpečenie toho, aby bolo možné odhaliť a oznámiť akékoľvek porušenie základných práv a aby na riziká takéhoto porušovania boli pohotovo upozornené hlavné orgány Europolu; zriadenie pozície úradníka pre základné práva podriadeného priamo správnej rade s cieľom zabezpečiť určitý stupeň nezávislosti voči ostatným zamestnancom, okamžité riešenie ohrozenia základných práv a neustále zlepšovanie politiky základných práv v rámci organizácie; nadviazanie pravidelného dialógu s organizáciami občianskej spoločnosti a príslušnými medzinárodnými organizáciami v otázkach základných práv; zabezpečenie toho, že súlad so základnými právami bude základným referenčným prvkom spolupráce Europolu s vonkajšími subjektmi, najmä s členmi vnútroštátnych správnych orgánov, s ktorými spolupracuje na operačnej úrovni;
17.

berie na vedomie, že podľa auditu Útvaru pre vnútorný audit Komisie v roku 2015, ktorého niektoré odporúčania sú stále otvorené, by agentúra mala vykonávať rámec riadenia údajov a informácií v každodennej činnosti agentúry a aktualizovať a vykonávať stratégiu v oblasti informačných technológií, ktorá by mala byť v súlade s novými IT technológiami a novým viacročným pracovným programom; vyzýva agentúru, aby orgán udeľujúci absolutórium informovala o opatreniach prijatých v tejto súvislosti;
2.

so znepokojením konštatuje, že objem zrušených rozpočtových prostriedkov nadácie prenesených z roku 2016 do roku 2017 bol 42 925 EUR, čo stále predstavuje 9,16 % celkovej prenesenej sumy, a to napriek výraznému zníženiu o 8,42 % v porovnaní s rokom 2016;
6.

konštatuje, že približne 75 % všetkých uplatniteľných ex ante kondicionalít bolo splnených v čase prijímania programov EŠIF, že 86 % bolo splnených na začiatku roka 2017 a 99 % v máji 2018, čo dokazuje, že splnenie ex ante kondicionalít trvalo dlhšie, ako bolo stanovené v nariadení (EÚ) č. 1303/2013 (nariadenie o spoločných ustanoveniach), a že do stanoveného termínu – decembra 2016 bolo stále nesplnených približne 15 % ex ante kondicionalít;
21.

víta, že SESAR uverejnil plán na zaistenie bezpečných a zabezpečených letov bezpilotných vzdušných prostriedkov v celej Európe; domnieva sa, že na bezpečnú integráciu bezpilotných vzdušných prostriedkov do európskeho vzdušného priestoru sú potrebné rozličné inovácie vrátane technológií týkajúcich sa manažmentu letovej prevádzky (ďalej len „ATM“); so záujmom berie na vedomie jeho prehľad vývoja európskeho trhu s bezpilotnými vzdušnými prostriedkami do roku 2050 a jeho obrovský potenciál pre Európu a jej konkurencieschopnosť na celosvetovej úrovni, ako aj opatrenia, ktoré treba prijať v nadchádzajúcich piatich až desiatich rokoch s cieľom využiť tento potenciál, vrátane podpory výskumu a vývoja vytvorením ekosystému na úrovni Únie, ktorý bude zahŕňať regulačný rámec aj technológiu, spojí všetky kľúčové zainteresované strany z verejného a súkromného sektora a povedie k zvýšeniu poskytovaných finančných prostriedkov Únie, čím sa podporia najmä malé a stredné podniky v tomto odvetví;
19.

so znepokojením konštatuje, že zo správy Dvora audítorov vyplýva, že agentúra v roku 2017 pokračovala v neoprávnených náboroch zamestnancov v rámci externých výberových konaní, pričom vymenovala kandidátov do vyšších tried AST, než je najvyššia trieda stanovená v služobnom poriadku; poukazuje na to, že v tejto súvislosti boli v roku 2017 dva nábory zamestnancov považované za neoprávnené (14 v roku 2016); berie na vedomie odôvodnenie agentúry, pokiaľ ide o nábory zamestnancov, a uznáva, že od marca 2017 agentúra nevymenovala žiadnych externých kandidátov do triedy vyššej ako AST 4;
22.

konštatuje, že 28 % rozpočtu orgánu pochádzalo z poplatkov účtovaných subjektom, nad ktorými vykonáva dohľad; s uspokojením konštatuje, že boli prijaté opatrenia na zmiernenie konfliktov záujmov a že tieto štruktúry a procesy prešli auditom; vyzýva orgán, aby orgánu udeľujúcemu absolutórium aj naďalej podával správy o svojich opatreniach, ktoré majú v plnom rozsahu zabrániť konfliktom záujmov; okrem toho berie na vedomie názor orgánu, že ak by poplatky vyberala Komisia, nebolo by to efektívne, keďže orgán už má zavedené primerané štruktúry a postupy stanovovania a výberu poplatkov, a že tento postup si vzhľadom na svoj dynamický a technický charakter vyžaduje osobitné odborné znalosti;
9.

vyjadruje poľutovanie nad tým, že z minimálnej sumy 182 500 000 EUR peňažných príspevkov, ktoré majú poskytnúť členovia z oblasti priemyslu na prevádzkové náklady spoločného podniku, sa do konca roka 2017 vyplatilo len 800 000 EUR, pričom Komisia v dôsledku toho pozastavila svoje peňažné príspevky vo výške 50 000 000 EUR; konštatuje, že existuje vysoké riziko, že minimum sa nedosiahne do konca programu spoločného podniku; berie na vedomie, že Komisia pristúpila k zníženiu príspevku Únie pre spoločný podnik o 140 000 000 EUR, čo by malo stále umožňovať konzistentné výzvy na predkladanie návrhov v roku 2020 s cieľom dosiahnuť strategické ciele spoločného podniku v roku 2024; víta skutočnosť, že v januári 2018 boli prijaté zmeny nariadenia (EÚ) č. 560/2014, ktoré umožňujú súkromnému sektoru finančne prispievať nielen na úrovni programu, ale aj na úrovni projektov; zdôrazňuje, že bol zaznamenaný pozitívny vývoj v oblasti nepeňažných príspevkov na operačné činnosti, pri ktorých sa očakáva zvýšenie o 61 % (72 500 000 EUR namiesto odhadovaných 45 000 000 EUR) v rámci výziev na predkladanie návrhov v roku 2018;
14.

vyjadruje poľutovanie nad tým, že agentúre tým vznikli dodatočné administratívne náklady a, hoci to ovplyvnilo harmonogram operácií, nespôsobilo to žiadne oneskorenie vykonávania projektov; berie na vedomie, že agentúra prijala opatrenia na zmiernenie rizík neúspešných postupov verejného obstarávania v budúcnosti; berie na vedomie žiadosť agentúry o dodatočné financovanie, ale poukazuje na to, že rozpočtové obmedzenia by nemali viesť k neúspešným postupom verejného obstarávania; žiada preto agentúru, aby pred uverejnením výzvy na predkladanie ponúk uskutočnila primeraný prieskum trhu a aby naďalej zlepšovala efektívnosť svojich postupov verejného obstarávania;
19.

konštatuje, že útvar pre vnútorný audit Komisie dokončil audit týkajúci sa monitorovania dohôd o grantoch, v ktorom dospel k záveru, že tento rámec je primeraný, ale jeho vykonávanie by sa malo zlepšiť; vyjadruje poľutovanie nad tým, že hodnotenia ZIS inštitútom neboli založené na ich výročných správach a že inštitút sa systematicky nezaoberal niektorými rizikami, že sa podrobne nezaoberal všetkými požiadavkami na správu a že druhej vlne ZIS neposkytol spätnú väzbu o dobrej správe; ďalej poukazuje na to, že aj napriek tomu, že sa to uvádza v pracovnom programe 2019, inštitút nezverejnil správu o dobrej správe ZIS;
8.

zdôrazňuje, že „zberný“ presun je nedodržaním zásady špecifikácie a priamo odporuje zásade presnosti rozpočtu; žiada, aby sa rozpočtové prostriedky na financovanie budov, najmä budovy Konrad Adenauer, zahrnuli do návrhu ročného rozpočtu, ktorý majú prijať rozpočtové orgány; domnieva sa, že počet zberných presunov je stále veľmi vysoký; je presvedčený, že lepšie rozpočtové riadenie by malo znížiť tieto presuny na nevyhnutné minimum; zdôrazňuje, že politika Európskeho parlamentu v oblasti budov by sa v rámci rozpočtovej stratégie by mala stanoviť dostatočne jasne; dôrazne odsudzuje presuny často na poslednú chvíľu, na účely financovania politiky Európskeho parlamentu v oblasti budov; žiada generálneho tajomníka a Predsedníctvo, aby Výboru pre rozpočet poskytli všetky dokumenty, plány a zmluvy týkajúce sa politiky v oblasti nehnuteľností;
10.

na základe správy Dvora audítorov konštatuje, že v roku 2016 agentúra presunula ďalších osem zamestnancov do Atén, čím sa znížil počet zamestnancov v Heraklione na 14; konštatuje, že podľa informácií agentúry sa na konci roka 2017 tento počet ďalej znížil na 11 zamestnancov; zdôrazňuje skutočnosť, že podľa správy Dvora audítorov z roku 2013 je pravdepodobné, že náklady by bolo možné ďalej znížiť, ak by boli všetci zamestnanci sústredení na jednom mieste; vyzýva agentúru, aby orgánu udeľujúcemu absolutórium podala správu o akýchkoľvek možných opatreniach na zlepšenie tejto situácie;
17.

podľa agentúry predstavujú jej príjmy rozpočtu z poplatkov za rok 2017 35 % celkových príjmov; uznáva príkladný systém agentúry na monitorovanie a prevenciu konfliktov záujmov a jej názor, že z dôvodu prijatých opatrení takéto konflikty záujmov nehrozia, keďže účelom poplatkov je pokryť náklady a zamestnanci agentúry zapojení do vypracúvania stanovísk sú pravidelne hodnotení s cieľom zabezpečiť nezávislosť; konštatuje, že agentúra by privítala riešenie, podľa ktorého by Komisia vyberala poplatky v mene agentúry, čo by uľahčilo finančné riadenie agentúry a pomohlo zmierniť riziká nedostatkov;
31.

pripomína skutočnosť, že úrad je jednou z mála agentúr Únie s viacerými miestami pôsobenia; so znepokojením konštatuje, že úrad uzavrel zmluvy o prenájme na viacerých miestach bez toho, aby vykonal primeranú analýzu miestneho trhu; poukazuje napríklad na to, že na ostrove Lesbos úrad upravil kancelárske priestory na svoje potreby a prijal zákazky na uskutočnenie prác v hodnote 0,7 milióna EUR, čo predstavuje niekoľkonásobok ročného nájmu podľa zmluvy a prináša finančné riziká investovania značných súm do prenajatých priestorov; vyzýva úrad, aby preskúmal svoje zmluvy týkajúce sa prenájmu a prác a informoval orgán udeľujúci absolutórium o opatreniach prijatých na zmiernenie akýchkoľvek finančných a prevádzkových rizík;
24.

poznamenáva, že vzhľadom na rozhodnutie Spojeného kráľovstva vystúpiť z Únie sa sídlo orgánu na začiatku roka 2019 presunie do Paríža, Francúzsko; konštatuje, že účtovná závierka orgánu zahŕňa rezervy na súvisiace náklady vo výške 6,7 milióna EUR a uvádza sumu zostávajúcich budúcich zmluvných platieb vo výške 11,2 milióna EUR, ktoré sú naplánované v súvislosti so sídlom v Londýne; konštatuje, že náklady na budovy zahŕňajú okrem iného pokračovanie platby nájomného a poplatkov za budovy pre kancelárie v Londýne do ukončenia nájomnej zmluvy na konci roka 2020, pričom orgán má v úmysle kompenzovať tieto náklady kapitalizáciou obdobia bezplatného prenájmu poskytnutého prenajímateľom a použitím príspevku francúzskej vlády, aby sa zabezpečilo, že orgán zaplatí v rokoch 2019 a 2020 nájomné a poplatky len za jedny kancelárie;
32.

vyzýva, aby sa k rozvoju zaujal prístup založený na stimuloch, a to zavedením zásady „viac za viac“, pričom by sa ako príklad použila európska susedská politika; domnieva sa, že čím viac a čím rýchlejšie krajina postupuje v oblasti vnútorných reforiem súvisiacich s budovaním a upevňovaním demokratických inštitúcií, dodržiavaním ľudských práv a so zásadami právneho štátu, tým viac podpory by mala dostávať od Únie;
16.

s uspokojením berie na vedomie skutočnosť, že tento problém týkajúci sa rozdielov v metodikách a postupoch používaných vnútroštátnymi finančnými orgánmi už nie je relevantný pri realizácii projektov v rámci programu Horizont 2020, pretože audity ex post vykonáva spoločný podnik alebo Komisia; konštatuje, že v súlade s ustanoveniami spoločného plánu auditov ex post pre program Horizont 2020 v súčasnosti už prebieha 17 auditov ex post týkajúcich sa operácií súvisiacich s činnosťami spoločného podniku;
2.

so znepokojením konštatuje, že objem zrušených rozpočtových prostriedkov prenesených do roku 2017 bol relatívne vysoký a dosiahol 317 986,20 EUR, čo stále predstavuje 8,76 % celkovej prenesenej sumy, a to napriek zníženiu o 1,34 % v porovnaní s rokom 2016;
18.

konštatuje, že podľa správy Dvora audítorov agentúra nadmerne využíva služby externých dodávateľov, ktorí spolu s agentúrou vykonávajú 90 % práce súvisiacej s vývojom a implementáciou IT projektov; so znepokojením konštatuje, že hoci všetky fázy IT projektov sú pod kontrolou agentúry, outsourcing vývoja citlivých IT systémov v takejto miere spôsobuje značné riziko prílišného spoliehania sa a závislosti od dodávateľov; berie na vedomie odpoveď agentúry, že úplný vývoj týchto systémov z vlastných zdrojov a zníženie outsourcingu úloh by si vyžadovalo podstatné navýšenie zamestnancov agentúry a že v záujme zabezpečenia riadneho oddelenia povinností sa dodávatelia zapojení do zabezpečovania kvality nepodieľajú na poskytovaní externej podpory na prevádzkové riadenie rozsiahlych informačných systémov; vyzýva preto agentúru, aby prostredníctvom lepšieho využívania vlastných zdrojov obmedzila závislosť od externých dodávateľov a aby zaviedla vhodnú politiku na obmedzenie využívania externých dodávateľov;
6.

poznamenáva, že zo sumy 411 500 000 EUR (vrátane maximálneho peňažného príspevku Únie vo výške 398 000 000 EUR a peňažného príspevku členov zastupujúcich priemysel na administratívne náklady spoločného podniku vo výške 13 500 000 EUR) do konca roka 2017 spoločný podnik prijal záväzky vo výške 158 800 000 EUR a uhradil platby vo výške 78 600 000 EUR (19,1 % vyčlenených finančných prostriedkov) na vykonávanie prvej vlny projektov; to poukazuje na to, že spoločný podnik v súčasnosti podpísal vzájomne previazané viacročné dohody o grantoch a verejné zákazky na plnenie 39 % programu spoločného podniku v oblasti výskumu a inovácií v súlade s viacročným pracovným programom spoločného podniku;
30.

nabáda agentúry Únie, aby zvážili: prijatie stratégie pre základné práva vrátane vloženia odkazu na základné práva do kódexu správania, ktorý by mohol vymedziť povinnosti ich zamestnancov a ich školenie; vytvorenie mechanizmov na zabezpečenie toho, aby akékoľvek porušenie základných práv bolo možné zistiť a oznámiť a aby sa riziká takéhoto porušovania urýchlene dostali do pozornosti hlavných orgánov agentúry; zriadenie, ak je to vhodné, pozície úradníka pre základné práva podriadeného priamo správnej rade s cieľom zabezpečiť určitý stupeň nezávislosti voči ostatným zamestnancom, okamžité riešenie ohrozenia základných práv a neustále zlepšovanie politiky základných práv v rámci organizácie; nadviazanie pravidelného dialógu s organizáciami občianskej spoločnosti a príslušnými medzinárodnými organizáciami v otázkach základných práv; zabezpečenie toho, že súlad so základnými právami bude základným referenčným prvkom spolupráce Europolu s vonkajšími subjektmi, najmä s členmi vnútroštátnych správnych orgánov, s ktorými spolupracuje na operačnej úrovni;
13.

poznamenáva, že v dôsledku premiestnenia zo Spojeného kráľovstva do Maďarska a z toho vyplývajúceho nižšieho opravného koeficientu, ktorý sa uplatňuje na platy zamestnancov, bola vysoká fluktuácia pracovníkov a nie je vždy zaručená geografická vyváženosť, lebo sa znížil počet uchádzačov o zamestnanie z iných členských štátov, než je hostiteľská krajina; so znepokojením konštatuje, že niektorí zamestnanci majú v súvislosti s premiestnením otvorený právny spor; berie na vedomie, že sa vykonalo viacero zmierňujúcich opatrení; so znepokojením poukazuje na to, že to môže mať vplyv na kontinuitu činností a schopnosť agentúry vykonávať činnosti; vyzýva agentúru, aby orgán udeľujúci absolutórium informovala o každom vývoji v tejto oblasti;